Gwneud penderfyniadau



**Maint y grwpiau**

Grwpiau bach



**Amser arfaethedig**

25-30 munud



**Dull**

Ymarfer

Amcanion dysgu

**Beth sydd ei angen arnoch**

**Icon

Description automatically generatedCyflwyniad PowerPoint**

****

**Taflenni gwaith diemwnt blaenoriaeth**

* Trafod a chymharu pethau pwysig i’w hystyried wrth helpu pobl eraill.
* Blaenoriaethu beth i’w wneud yn gyntaf wrth helpu eraill

## Trosolwg

Helpwch y plant i feddwl am yr hyn y gallen nhw ei wneud pan fydd angen help ar rywun, a’r blaenoriaethau mewn amrywiaeth o wahanol straeon.

## Paratoi

Argraffwch y daflen waith diemwnt blaenoriaeth a thorrwch allan y cardiau ar yr ail dudalen. Argraffwch ddigon o gopïau ar gyfer gwaith mewn grwpiau bach. Gellir dangos y diemwnt blaenoriaeth ar y cyflwyniad PowerPoint hefyd.

Tynnwch sylw’r dysgwyr at y rheolau sylfaenol ar gyfer y sesiwn neu sefydlwch reolau sylfaenol. Sicrhewch fod y dysgwyr yn cael cyfleoedd i ofyn cwestiynau a bod ganddynt ffordd o ofyn cwestiynau’n ddienw os byddant yn dymuno gwneud hynny. I gael arweiniad ar sut i wneud hynny, darllenwch y canllawiau [Creu amgylchedd dysgu diogel, cynhwysol a chefnogol.](https://firstaidchampions.redcross.org.uk/primary/guidance-and-support/)

## Sut mae cynnal y gweithgaredd

1. Gofynnwch i’r plant rannu’n grwpiau bach, a rhowch y daflen waith diemwnt blaenoriaeth a’r diemyntau wedi'u torri allan i bob grŵp. Gallwch hefyd ddangos y diemwnt blaenoriaeth ar y cyflwyniad PowerPoint.
2. Esboniwch y byddwch yn meddwl am amrywiaeth o straeon a beth allai’r cam neu'r ystyriaeth bwysicaf fod ym mhob achos. Trafodwch y gair ‘blaenoriaeth’ – mae hyn yn golygu penderfynu beth yw’r dasg fwyaf brys mewn sefyllfa benodol. Anogwch y dysgwyr i rannu rhai enghreifftiau o adegau pan fydd rhaid i chi ‘flaenoriaethu’ gwahanol gamau gweithredu.
3. Ar ôl arddangos pob stori ar y cyflwyniad PowerPoint a/neu ei darllen yn uchel (isod), rhowch amser i’r grwpiau drafod beth yw’r flaenoriaeth yn eu barn nhw, gosod y cardiau yn nhrefn pwysigrwydd ar y diemwnt blaenoriaeth, ac adrodd yn ôl ar eu syniadau fel grŵp cyfan.

* **Stori un:** Mae Jonjo a’i ffrind yn y parc. Mae un o rieni Jonjo yn y parc hefyd, ond nid yw’n gallu eu gweld nhw ar hyn o bryd. Wrth i Jonjo droi cornel, mae’n gweld bod rhywun ar y llawr, ac nid yw’n siŵr beth sydd wedi digwydd iddo. Beth ddylai roi blaenoriaeth i’w wneud nesaf? (Mae’r person yn anadlu, ond nid yw’n ymateb)

Rhowch amser i’r plant weithio yn eu grwpiau i ddefnyddio’r daflen waith diemwnt blaenoriaeth i drafod beth fydden nhw’n rhoi blaenoriaeth i’w wneud nesaf. Gofynnwch am eu syniadau, yna trafodwch bwyntiau ynghylch diogelwch a pheidio â mynd at ddieithryn ar eich pen eich hun. Pan na fydd Jonjo ar ei ben ei hun – gwnewch yn siŵr eu bod yn deall beth yw'r camau allweddol i’w cymryd i helpu rhywun nad yw’n ymateb ond sy’n anadlu. Gallwch archwilio beth i’w wneud drwy ddangos ac esbonio’r cerdyn ‘sut mae helpu rhywun nad yw’n ymateb ond sy’n anadlu’ yn y cyflwyniad PowerPoint neu gyfeirio at y dudalen sgiliau cymorth cyntaf ar gyfer [pobl nad ydynt yn ymateb ond sy'n anadlu](http://firstaidchampions.redcross.org.uk/primary/first-aid-skills/unresponsive-and-breathing).

* **Stori dau:** Mae Liya yn cymryd rhan mewn digwyddiad chwaraeon, ac mae un o’i ffrindiau’n neidio ac yn taro ei ben ar drawst. Mae’n syrthio i'r llawr, gan afael yn ei ben a dweud wrthi fod ei ben yn brifo llawer. Beth ddylai Liya roi blaenoriaeth i’w wneud nesaf?

Rhowch amser i’r plant weithio yn eu grwpiau gan ddefnyddio’r daflen waith diemwnt blaenoriaeth i drafod beth fydden nhw’n rhoi blaenoriaeth i’w wneud nesaf. Gofynnwch am eu syniadau, yna, ar gyfer y senario hwn, trafodwch bwyntiau fel sylwi ar beth sydd o’i le a gweithredu – gwnewch yn siŵr eu bod yn deall beth yw’r camau allweddol i’w cymryd pan fydd rhywun wedi taro ei ben drwy ddangos y cerdyn ‘sut i helpu rhywun sydd wedi cael anaf i’r pen’ yn y cyflwyniad PowerPoint neu drwy gysylltu â’r dudalen [sgiliau cymorth cyntaf – anaf i’r pen](http://firstaidchampions.redcross.org.uk/primary/first-aid-skills/head-injury).

* **Stori tri:** Mae Ekam gartref ac mae ei frawd neu chwaer hŷn yn llosgi ei hun ar y popty. Mae Ekam yn dweud wrth ei frawd neu chwaer ddal y llosg o dan y tap dŵr oer am o leiaf 20 munud, ond mae'n teimlo’n ofidus. Beth ddylai roi blaenoriaeth i’w wneud nesaf?

Rhowch amser i’r plant weithio yn eu grwpiau i ddefnyddio’r daflen waith diemwnt blaenoriaeth i drafod beth fydden nhw’n rhoi blaenoriaeth i’w wneud nesaf. Gofynnwch am eu syniadau, yna ar gyfer y senario hwn trafodwch bwyntiau sy’n ymwneud â chysuro a thawelu meddwl ac anogwch y grŵp i feddwl am ffyrdd y gallai Ekam helpu ei frawd neu chwaer i deimlo’n well neu beidio â chynhyrfu. Gwnewch yn siŵr eu bod yn deall beth yw'r camau allweddol i’w cymryd pan fydd rhywun wedi llosgi drwy ddangos y cerdyn ‘sut i helpu rhywun sydd wedi llosgi’ yn y cyflwyniad PowerPoint neu drwy gysylltu â’r dudalen [sgiliau cymorth cyntaf ar gyfer llosgi](http://firstaidchampions.redcross.org.uk/primary/first-aid-skills/burn).

## Gweithgareddau sy’n ymestyn ac yn herio:

1. Anogwch y dysgwyr i fynd yn ôl drwy eu diemwntau blaenoriaeth a myfyrio ar eu penderfyniadau. Gofynnwch iddyn nhw feddwl am y cwestiynau hyn:

* A yw’r person wedi gwneud yn siŵr ei bod yn ddiogel iddo weithredu?
* Pa fater cymorth cyntaf y bydd angen ei ystyried a beth mae angen ei wneud i helpu?
* Sut mae’r person sydd wedi cael ei anafu yn teimlo a sut y gallai’r person arall ei helpu?
* Sut mae’r person sy’n helpu yn teimlo a beth all ei wneud i'w helpu ei hun?

Crynhoi

Trafodwch y gweithgaredd.

* Pa mor hawdd oedd blaenoriaethu camau gweithredu yn y straeon hyn?
* Sut oedd y dysgwyr yn teimlo wrth orfod meddwl fel hyn?
* A wnaeth unrhyw beth yn y sesiwn hon synnu’r dysgwyr?
* A fydden nhw’n teimlo’n fwy hyderus wrth flaenoriaethu mewn sefyllfaoedd fel hyn o hyn ymlaen?